# விக்கிப்பீடியா:ஆலமரத்தடி (தொழினுட்பம்)/தொகுப்பு14

## வரைவுப் பெயர்வெளி

பொதுவாக முதன்மை வெளியில் எழுதப்படும் பக்கமானது ஏதோவொரு காரணத்தால் தகுதி நீக்கம் செய்யப்படும் போது அவற்றைச் சில வேளை பயனர் வெளிக்கு மாற்றுவோம் அல்லது பெரும்பாலும் நீக்குவோம். துப்புரவுப் பணிச் சுமையால் கட்டுரைகளை வைத்துக் கொள்ளாமல் நீக்க வேண்டிய நிலையுள்ளது. அதனால் பல வேளைகளில் புதிய பயனர்களின் பங்களிக்கும் ஆர்வம் குறைவதாகவும் அதனை மேம்படுத்தும் வாய்ப்பு குறைவதாகவும் அறிகிறோம். இந்த நிலைக்கு மாற்றாகப் பிற விக்கிப்பீடியாவில் உள்ளது போல வரைவுப் பெயர்வெளி (வரைவுகள்) என்கிற வசதியைப் பயன்படுத்தப் பரிந்துரைக்கிறேன். அதிக மேற்கோள்களுடன் ஏதோவொரு தலைப்பில் பதிவு செய்த பயனரொருவர் உருவாக்கிய கட்டுரையை நீக்காமல் இந்த வெளிக்கு மாற்றலாம். அதற்கான ஆங்கில விக்கிக் கொள்கையினைப் பின்பற்றலாம். தற்போதைக்குப் பெயர்வெளியில் தமிழில் இல்லை. தொழில்நுட்பக் குழுவின் உதவியுடன் இப்பெயர்வெளியைச் சேர்க்க இயலும். இந்த வரைவுப் பெயர்வெளியினைத் தமிழ் விக்கிப்பீடியாவில் இணைப்போமா? சமூகக் கருத்தறிய விரும்புகிறேன். -நீச்சல்காரன் (பேச்சு) 03:18, 9 பெப்ரவரி 2023 (UTC)
:. இவ்வாறு செய்யும் போது எங்களைப் போன்ற பயனர்களால் தகுதி நீக்கம் செய்ய பரிந்துரைக்கும் கட்டுரைகளிலிருந்து, வரைவுப் பெயர் வெளிக்கு மாற்ற தகுதியுடைய கட்டுரைகளையும் வேறுபடுத்த வார்ப்பு இருந்தால் தெரிவிக்கவும். இல்லையெனில் ஏற்படுத்தவும். நன்றி  
:. இருவேறுபட்ட வழிமுறைகளை ஆங்கில விக்கிப்பீடியாவில் பார்த்துள்ளேன். இரு நிலையிலும் பயனருக்கு உரிய கால அவகாசம் தரப்படுகிறது. என்னுடைய ஒரு கட்டுரை அவ்வாறாக ஆறு மாதங்கள்கூட இருந்ததாக நினைவு. கட்டுரை நீக்கப்படுவதற்கான தகுதி (Proposed deletion) என்று குறிப்பிடப்பட்டு பயனரின் கருத்து கேட்கப்படுகிறது. (1) கட்டுரை எழுதும்போதே வரைவில் (Draft) வைத்து (Draft for approval) என்ற வகையில் அமைத்துவிட்டால், அது உரியவர்களால் சீர்தூக்கப்பட்டு, சரியாக இருப்பின் ஏற்கப்பட்டு, கட்டுரை என்ற நிலையில் வெளியாகிறது. (2) அவ்வாறு இல்லாமல் நேரடியாக உருவாக்கப்பட்ட கட்டுரை வரைவு என்ற நிலைக்குத் திரும்பக் (reversion) கொணரப்படுகிறது. அதாவது பயனரால் வரைவாக எழுதாமல் நேரடியாக கட்டுரையாக எழுதப்படும்போதுகூட இத்தகு நிலை ஏற்படுகிறது. இந்த இரு சூழலிலும் ஆங்கில விக்கிப்பீடியாவில் என் கட்டுரைகள் கிட்டத்தட்ட நீக்கம் செய்யும் அளவிற்கு வந்து நீக்கப்பட்டுள்ளன. சில கட்டுரைகள் உரிய மறுமொழி கூறி ஏற்கப்பட்டு முதன்மைப்பக்கத்தில் இடம்பெற்றுள்ளன. இச்சூழலில் கேட்கப்படுகின்ற கேள்விகள் (1) ஒரே சான்று கட்டுரையில் பயன்படுத்தப்பட்டுள்ளது. (2) தரப்பட்ட சான்று, கட்டுரைக்கு நேரடியாகத் தொடர்பின்றி உள்ளது. (3) வழக்கம்போல விளம்பரத்தளம் போன்ற குறிப்புகள் (4) தெளிவிற்காக கேட்கப்படும் கேள்விகள். கட்டுரையை ஏன் நீக்கக்கூடாது? கட்டுரை ஏன் தக்கவைத்துக்கொள்ளப்படவேண்டும் ("If you object to the article's deletion, please remember to explain why you think the article should be kept on the article's talk page and improve the page to address the issues raised in the deletion notice. Otherwise, it may be deleted later by other means.") என்றவாறான அவர்களுடைய கேள்விகளுக்கு நேரடியாக மறுமொழியை உரிய சான்றாதாரங்களுடன் கூறும்போது அவர்கள் ஏற்கின்றனர். திருப்தியடையாவிட்டால் மறுபடியும் கேட்கின்றனர். அவர்கள் கேட்கும் கேள்விக்கு மறுமொழி கூற இயலா நிலை ஏற்படின் அதனை நான் தெரிவித்து, கட்டுரை நீக்கப்பட்ட நிகழ்வுகளும் உண்டு. இச்சூழலில் வரைவுப்பெயர்வெளி என்பது ஏற்புடையதே. தெளிவிற்காக விளக்கமாக எழுதியுள்ளேன்.--பா.ஜம்புலிங்கம் (பேச்சு) 12:40, 10 பெப்ரவரி 2023 (UTC)
:.--Kanags <sup>\உரையாடுக</sup> 22:06, 10 பெப்ரவரி 2023 (UTC)  
: வரைவுப் பெயர்வெளி இங்கும் கொண்டுவருவது நல்லது. அத்துடன் புகுபதிகை செய்யாத பயனர்கள் இதன் மூலம் **மட்டுமே** கட்டுரை உருவாக்குமாறு இருத்தல் வேண்டும். ஆ.வியிலும் இந்த நடைமுறை உள்ளது. மேலும், வரைவுப் பெயர்வெளி உள்ள கட்டுரை பதிப்புரிமை மீறல் உட்பட்ட காரணங்கள் கொண்டிருந்தால் ஆ.வியில் துரித நீக்கலுக்கு உட்படுகிறது. அத்துடன் வரைவுப் பெயர்வெளியில் இருந்து நீக்க :en:Wikipedia:Proposed deletion அனுமதிக்கிறது. வரைவுப் பெயர்வெளியில் இருந்து பொதுவெளிக்கு அனுமதிக்க நிர்வாகிகளுடன் சேர்த்து :en:Wikipedia:New pages patrol/Reviewers களுக்கும் அனுமதி தேவை. --AntanO (பேச்சு) 09:21, 11 பெப்ரவரி 2023 (UTC)
::ஆமாம், குறிப்பிட்ட இடங்களுக்குத் துரித நீக்கல் தேவை. Reviewers அணுக்கம் இயல்பாகவே அதிகாரிகள் வழங்கக்கூடியதாக இருக்காதா? அல்லது புதியதாக அமைக்கக்கோர வேண்டுமா? இந்தக் கோரிக்கையுடனே அதையும் செயல்படுத்த விண்ணப்பிப்போம்.-நீச்சல்காரன் (பேச்சு) 10:12, 11 பெப்ரவரி 2023 (UTC)  
: புதிய பயனர்களுக்கு பயனுள்ள ஒன்றாக இருக்கும்.
- வரைவில் இருந்து முதன்மை பக்கத்திற்கு நகர்த்துவது அல்லது நீக்குவதற்கு குறிப்பிட்ட காலத்தினை (சமூக ஒப்புதலோடு) நிர்ணயம் செய்தல் வேண்டும்.  
- துரித நீக்கல் கொள்கையின் கீழ் வரும் பக்கங்களுக்கு இது பொருந்தாது என அறிவிக்கலாம் . இல்லையெனில் துப்புரவுப் பணி அதிகமாகும்.  
- பயிற்சிகளின் போது உருவாக்கப்படும் கட்டுரைகள் இதில் மட்டுமே உருவாக்கப்பட வேண்டும் என கூறலாம். <font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 17:43, 11 பெப்ரவரி 2023 (UTC)  
: வணக்கம், எதிர்ப்போ, மாற்றுக் கருத்துக்களோ இல்லை என்பதால் இந்த வரைவுப் பெயர்வெளியினைத் தமிழ் விக்கிப்பீடியாவில் இணைக்கலாம். தமிழ் விக்கிப்பீடியாவிற்கென ஏதேனும் மாற்றங்கள் செய்ய வேண்டும் என்றால் இங்கு உரையாடல் செய்த பின்னர் இற்றை செய்யலாம். நன்றி.<font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 14:56, 19 பெப்ரவரி 2023 (UTC)
::நினைவூட்டலுக்கு நனறி. பேப்ரிக்கேட்டரில் கோரிக்கை வைத்து, வரைவுப் பெயர்வெளியைச் செயல்படுத்த வேண்டிய நிரல் மாற்றங்கள் மேற்பார்வைக்கு அனுப்பப்பட்டுள்ளது. விரைவில் தமிழ் விக்கிப்பீடியாவில் புதிய பெயர்வெளி செயல்பாட்டிற்கு வரும். இனி வரைவுப் பெயர்வெளிக்கான கொள்கையினை விரிவாக உரையாடி அறிவிப்போம். -நீச்சல்காரன் (பேச்சு) 04:20, 20 பெப்ரவரி 2023 (UTC)
:::வரைவுப் பெயர்வெளி தமிழ் விக்கிப்பீடியாவில் உருவாகிவிட்டது. Reviewers பயனர் அணுக்கத்திற்குச் சமூக ஒப்புதல் தேவை என்று சொல்லியுள்ளனர். எனவே சிறிது காலம் வரைவுப் பெயர்வெளியினைப் பயன்படுத்துவிட்டு அதன் எண்ணிக்கை உயரும் போது இந்தப் பயனர் குழுவினை உருவாக்கி அணுக்கத்தைப் பகிர்ந்தளிக்கலாம். இனி வரைவுக்கான கொள்கையினை வகுக்க வேண்டும். நேரடியாக ஆங்கிலக் கொள்கையினை மொழிபெயர்த்துவிட்டு உரிய திருத்தங்களைத் தமிழில் செய்து கொள்வோமா? @AntanO வழிகாட்ட இயலுமா? நீச்சல்காரன் (பேச்சு) 17:42, 21 பெப்ரவரி 2023 (UTC)
::::பக்க நகர்த்தலுக்கு விக்கிப்பீடியா:பக்க நகர்த்துநர் எனும் அனுக்கம் கொடுக்கலாமா? <font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 10:18, 22 பெப்ரவரி 2023 (UTC)